open-index/open-wikipedia-markdown huggingface dataset:
Πολιτειακές εκλογές 2015 στην Κουίνσλαντ

**Πολιτειακές εκλογές** διενεργήθηκαν πρόωρα στην Κουίνσλαντ στις 31 Ιανουαρίου 2015 για την εκλογή όλων των 89 μελών της μονοθάλαμης Νομοθετικής Συνέλευσης, της οποίας η μέγιστη θητεία είναι 3 χρόνια. 

Το Φιλελεύθερο Εθνικό Κόμμα της Κουίνσλαντ (LNP), με ηγέτη τον πρωθυπουργό Κάμπελ Νιούμαν διεκδίκησε μια δεύτερη θητεία, καθώς είχε αναδειχθεί νικητής στις πολιτειακές εκλογές του 2012, στην μεγαλύτερη ήττα κυβερνώντος κόμματος στην ιστορία της Αυστραλίας. Το LNP κέρδισε 78 έδρες και σχημάτισε την κυβέρνηση με την μεγαλύτερη πλειοψηφία εδρών στην ιστορία, έναντι 7 για τους Εργατικούς, 2 για το Αυστραλιανό Κόμμα Κάτερ και δύο για τους ανεξάρτητους. Έπειτα από την ήττα των Εργατικών, η πρωθυπουργός Άννα Μπλάι αποχώρησε από την πολιτική και την διαδέχθηκε η Αναστασία Παλατσούκ. 

Το αποτέλεσμα των εκλογών του 2015 ήταν να χάσει την πλειοψηφία του το LNP. Ο Νιούμαν έχασε την έδρα του στο Ασγκρόουβ από την προκάτοχό του, Κέιτ Τζόουνς. Ο Νιούμαν ανακοίνωσε την απόσυρσή του από την πολιτική μετά την παραδοχή της ήττας του στις εκλογές και παρέμεινε προσωρινός πρωθυπουργός.  Η ηγέτης των Εργατικών, Αναστασία Παλασέι θα γίνει η πρώτη γυναίκα πρωθυπουργός στην Κουίνσλαντ.

Η ήττα των Φιλελεύθερων-Εθνικών στις εκλογές στην Κουίνσλαντ έκανε τα αυστραλιανά μέσα ενημέρωσης να κάνουν λόγο για αντικατάσταση του Αυστραλού πρωθυπουργού Τόνι Άμποτ.

Η Αναστασία Παλασέι ορκίστηκε πρωθυπουργός στις 14 Φεβρουαρίου 2015 και έλαβε εντολή να σχηματίσει κυβέρνηση μειοψηφίας.  

## Πλαίσιο
Οι εκλογές ανακοινώθηκαν πρόωρα στις αρχές του 2015 από τον πολιτειακό πρωθυπουργό Κάμπελ Νιούμαν.

Η ανεργία αποτέλεσε σημαντικό παράγοντα για τις επιλογές των ψηφοφόρων, καθώς την περίοδο των εκλογών διαμορφώθηκε στο 6,9%, κατέχοντας, μαζί με την Τασμανία, το υψηλότερο επίπεδο σ' όλη την Αυστραλία.

Εκτός από το ALP και το LNP, στις εκλογές έλαβαν μέρος και οι Πράσινοι, το Κόμμα Πρώτα η Οικογένεια, το Αυστραλιανό Κόμμα του Κάτερ, το Ένα Έθνος κι το Ενωτικό Κόμμα του Πάλμερ.

## Αποτελέσματα
To Εργατικό Κόμμα αύξησε εντυπωσιακά τις έδρες του στις εκλογές του 2015, καθώς αύξησαν τις έδρες τους από τις 9 (των εκλογών του 2012) στις 44. Οι Εργατικοί κέρδισαν 44 έδρες επί συνόλου 89 στο κοινοβούλιο της Κουίνσλαντ.

## Παραπομπές


## Εξωτερικοί σύνδεσμοι
*2015 State General Election – Electoral Commission Queensland
*2015 Queensland election – Antony Green ABC

2015
Κουινσλαντ
Σαρμ ελ Σέιχ

320px|μικρογραφία|Χάρτης της περιοχής

Το **Σαρμ ελ Σέιχ** (*[[αραβικά]] : شرم الشيخ*, *[[ελληνικά]]: *'Όρμος του Σεΐχη**') είναι πόλη και λιμένας της Αιγύπτου στη Ερυθρά Θάλασσα και στο Κυβερνείο Νοτίου Σινά όπου είναι και πρωτεύουσα του. Με 73.000 κατοίκους είναι γνωστή για τις διασκέψεις ειρήνης που έχουν γίνει μεταξύ Ισραήλ και Παλαιστινίων. Θεωρείται πολύ δημοφιλής τουριστικός προορισμός. Ένας από τους λόγους που συμβαίνει αυτό είναι γιατί η πόλη βρίσκεται δίπλα στο Εθνικό Πάρκο Ρας Μοχάμεντ το οποίο προσελκύει πολλούς τουρίστες και λάτρεις των καταδύσεων.

Η πόλη από ένα μικρό ψαροχώρι γνώρισε ανάπτυξη όταν η Αιγυπτιακή κυβέρνηση εγκατέστησε ναυτική βάση εκεί. Μεταξύ 1956 - 1957 και 1967 - 1982 κατελήφθη από το Ισραήλ. Όσο παρέμεινε κάτω από Ισραηλινή κατοχή η πόλη αναπτύχθηκε ως τουριστικό κέντρο. Μετά τις συμφωνίες του Καμπ Ντέιβιντ, το Ισραήλ επέστρεψε στην Αίγυπτο το Σινά σε δύο φάσεις, και το Σαρμ ελ Σέιχ μαζί της το 1982. Η πόλη απο τότε συνέχισε να αναπτύσσεται με γρήγορους ρυθμούς. Σήμερα είναι μία από τις πιο ταχεία αναπτυσσόμενες πόλεις της Αιγύπτου, η οποία υπερδιπλασίασε τον πληθυσμό της από 35.000 σε 73.000 στο διάστημα 2008-2015.

## Παραπομπές


## Εξωτερικοί σύνδεσμοι
* 

Κατηγορία:Πόλεις της Αιγύπτου στη Χερσόνησο του Σινά
Κατηγορία:Λιμένες της Αιγύπτου
Οικογένεια Καραμανλή

Η **οικογένεια Καραμανλή** είναι ελληνική πολιτική οικογένεια, της οποίας πολιτικός γενάρχης θεωρείται ο Κωνσταντίνος Γ. Καραμανλής. Η καταγωγή της είναι από την Πρώτη Σερρών.

## Μέλη

* Γεώργιος Καραμανλής (1880-1932), δάσκαλος και μακεδονομάχος
** Κωνσταντίνος Γ. Καραμανλής (1907-1998), Πρωθυπουργός της Ελλάδας, Πρόεδρος της Δημοκρατίας και γιος του Γεωργίου
** Αθηνά Καραμανλή (1909-1914), κόρη του Γεωργίου
** Όλγα Καραμανλή (1911-13 Νοεμβρίου 2006), κόρη του Γεωργίου
** Αλέκος Καραμανλής (1913-3 Φεβρουαρίου 2005), γιος του Γεωργίου
*** Κωνσταντίνος Α. Καραμανλής (γ. 1956), Πρωθυπουργός της Ελλάδας, σύζυγος της Νατάσας Παζαΐτη και γιος του Αλέκου,
*** Γιώργος Καραμανλής, μηχανολόγος μηχανικός και γιος του Αλέκου
** Αθηνά Καραμανλή (1916-28 Δεκεμβρίου 2015), σύζυγος του Αργύρη Ψάρρη, τ. Βουλευτή ΕΡΕ, και κόρη του Γεωργίου
*** Φαίδων-Ιωάννης Ψάρρης, επιχειρηματίας και γιος της Αθηνάς
*** Φωτεινή Φλωρά-Ψάρρη, συμβολαιογράφος και κόρη της Αθηνάς
** Αντιγόνη Καραμανλή (1921-27 Νοεμβρίου 2010), σύζυγος του Κωνσταντίνου Λιάπη και κόρη του Γεωργίου
*** Μιχάλης Λιάπης (γ. 1951), βουλευτής, υπουργός και γιος της Αντιγόνης
** Γραμμένος Καραμανλής (1925-5 Ιανουαρίου 1989), γιος του Γεωργίου
** Αχιλλέας Καραμανλής (γ. 1929), τ. Υπουργός και βουλευτής, σύζυγος Νίκης Διαμαντή και γιος του Γεωργίου
*** Φωτεινή Καραμανλή, επιχειρηματίας και κόρη του Αχιλλέα
*** Κώστας Α. Καραμανλής (γ. 1974), τ. Υπουργός και βουλευτής της ΝΔ, επιχειρηματίας και γιος του Αχιλλέα

## Παραπομπές



Ο
Διεθνής Ημέρα Εθελοντισμού για την Οικονομική και Κοινωνική Ανάπτυξη

Η **5η Δεκεμβρίου** καθιερώθηκε ως Διεθνής Ημέρα Εθελοντισμού για την Οικονομική και Κοινωνική Ανάπτυξη με το ψήφισμα 40/212 της γενικής συνέλευσης του ΟΗΕ στις 17 Δεκεμβρίου του 1985.

Στόχος του ΟΗΕ είναι όχι μόνο να προβάλλεται το έργο των εθελοντών αλλά να παροτρύνονται και άλλοι στον εθελοντισμό. Η εθελοντική προσφορά σήμερα διευρύνεται διαρκώς και επεκτείνεται σε όλο το φάσμα της ανθρώπινης δραστηριότητας, όπως είναι εκστρατείες για την καταπολέμηση της φτώχειας, της πείνας, των ασθενειών, του αναλφαβητισμού, της υποβάθμισης του περιβάλλοντος και των διακρίσεων κατά των γυναικών.

**Ο εθελοντισμός είναι στάση ζωής**. Η Wikipedia είναι ένα δείγμα εθελοντισμού. Όλοι μπορούμε να βρούμε το χρόνο και να προσφέρουμε. 

## Πηγές
* UN Volunteers
* International Volunteer Day

Κατηγορία:Εργασία
Κατηγορία:Απασχόληση
Κατηγορία:Κοινωνία των πολιτών
Κατηγορία:Αλτρουισμός
Εθελοντισμου ΟΗΕ
Σημαία της Κουίνσλαντ

Η πολιτειακή **σημαία της [[Κουίνσλαντ]]** βασίζεται σε μία παραμόρφωση της βρετανικής σημαίας με το έμβλημα της πολιτείας σε έναν άσπρο κυκλικό δίσκο στον ιστό της σημαίας. Το έμβλημα είναι ένας Σταυρός της Μάλτας χρώματος μπλε ανοικτού με ένα αυτοκρατορικό στέμμα στο κέντρο του σταυρού. Η σημαία χρονολογείται από το 1876, με μικρές παραλλαγές και το έμβλημα σχεδιάστηκε από τον υπουργό Αποικιών και Θησαυροφύλακα της Κουίνσλαντ Ουίλιαμ Χέμαντ το 1876.

## Η σημαία του 1870
Η πολιτειακή σημαία σχεδιάστηκε για πρώτη φορά το 1870 με τη Σημαία της Ένωσης (Union Jack) πάνω από ένα μπλε φόντο. Ωστόσο, δεν υπήρχε έμβλημα. Στη θέση του τελευταίου βρισκόταν το προφίλ της Βασίλισσας Βικτωρίας σε έναν μπλε κυκλικό δίσκο και γύρω του ένα άσπρο στεφάνι, στο οποίο ήταν γραμμένη η λέξη "Queensland" με χρυσά γράμματα.

## 1876
Η επόμενη αλλαγή στη σημαία έγινε το 1876 καθώς υπήρχαν πολλά παράπονα για την αναπαραγωγή της κεφαλής της Βικτωρίας και τη δυσκολία που συνεπαγόταν. Έτσι, ζητήθηκε η αντικατάσταση της σημαίας. Οι πολιτειακές αρχές παραπονέθηκαν επίσης.

Ο Σταυρός της Μάλτας με το στέμμα επιλέχθηκαν για την αντικατάσταση της Βικτωριανής κεφαλής.
## Η σημαία του 1901–1952
Η τελευταία επίσημη αλλαγή συντελέστηκε το 1901 με το θάνατο της Βασίλισσας Βικτωρίας. Ειδικότερα, το στέμμα στο Σταυρό της Μάλτας άλλαξε, γιατί η Βικτωρία και ο Εδουάρδος Ζ΄ είχαν διαφορετικά στέμματα για τη στέψη τους. Έγιναν και αλλαγές και στις κορόνες πάνω από το έμβλημα. Ωστόσο στη διάρκεια των χρόνων οι μονάρχες της Αυστραλίας επιλέχθηκαν διαφορετικά στέμματα και για τον λόγο αυτό, τα στέμματα ακολουθούν την κάθε αλλαγή.

File:Flag of Queensland (1901–1963).svg|Σημαία της Κουίνσλαντ 1901-1952
File:Flag of the Governor of Queensland (1901–1952).svg|Κυβερνήτης της Κουίνσλαντ 1901-1952


## Παραπομπές



Σημαια
Κατηγορία:Σημαίες της Αυστραλίας
Τάλχα

μικρογραφία|Κανάλι της Δαμιέτης, αριστερά η Τάλχα και δεξιά η Μανσούρα
Η **Τάλχα** (*[[αραβικά]]:  طلخا*) είναι πόλη της Αιγύπτου στο Κυβερνείο Ντακάχλια στη δυτική όχθη του καναλιού του Νείλου, της Δαμιέτης, στη απέναντι όχθη βρίσκεται η Μανσούρα που αποτελούν την ίδια μητροπολιτική περιοχή. Απέχει 120 χιλιόμετρα από το Κάιρο κι έχει περίπου 90,000 κατοίκους. Η κύρια ασχολία των κατοίκων είναι η γεωργία και το εμπόριο. Η πόλη επίσης είναι τουριστικός προορισμός λόγω της θέσης της και απόστασης από πολλούς αρχαιολογικούς χώρους.

Κοντά στη Τάλχα βρίσκονται δύο διάσημα Κοπτικά μοναστήρια, η Κόκκινη και η Λευκή μονή, και σημαντικός χριστιανικός αρχαιολογικός χώρος. Επί Οθωμανικής αυτοκρατορίας αναφέρεται ότι ήταν ένα μικρό χωριό.

## Παραπομπές


Κατηγορία:Πόλεις της Αιγύπτου
Γενικός Εισαγγελέας της Ρωσίας

Ο **Γενικός Εισαγγελέας της Ρωσίας** (ρωσικά: Генеральный Прокурор Российской Федерации) αποτελεί τον επικεφαλής του συστήματος διώξεων στα δικαστήρια και διευθύνει τη Γενική Εισαγγελία της Ρωσικής Ομοσπονδίας (Генеральная прокуратура Российской Федерации). Ο Γενικός Εισαγγελέας παραμένει ο πιο ισχυρός θεσμός του ρωσικού δικαστικού συστήματος.

## Διορισμός
Ο Γενικός Εισαγγελέας προτείνεται για το αξίωμα από τον Πρόεδρο της Ρωσίας και διορίζεται από την πλειοψηφία του Ομοσπονδιακού Συμβουλίου της Ρωσίας (την άνω βουλή του ρωσικού κοινοβουλίου). Αν ο διορισμός αποτύχει, ο Πρόεδρος οφείλει να προτείνει άλλον υποψήφιο εντός 30 ημερών (άρθρο 12 του ομοσπονδιακού νόμου σχετικά με το Γραφείο του Γενικού Εισαγγελέα της Ρωσικής Ομοσπονδίας). Η διάρκεια της θητείας του Γενικού Εισαγγελέα είναι πενταετής. Η παραίτηση του Γενικού Εισαγγελέα πριν από το τέλος της θητείας του, πρέπει να εγκριθεί τόσο από την πλειοψηφία του Ομοσπονδιακού Συμβουλίου της Ρωσίας, όσο και από τον Ρώσο Πρόεδρο.

## Συνταγματική ανεξαρτησία
Ο θεσμός του Γενικού Εισαγγελέα είναι ανεξάρτητος από την εκτελεστική, νομοθετική και δικαστική εξουσία. Η Διερευνητική Επιτροπή της Ρωσίας, η οποία ορισμένες φορές περιγράφεται ως το «ρωσικό FBI», είναι η κύρια ομοσπονδιακή διερευνητική αρχή στη Ρωσία, που αντικατέστησε τη Διερευνητική Επιτροπή του Γενικού Εισαγγελέα (Следственный комитет при прокуратуре Российской Федерации) το 2011.

## Παραπομπές


## Εξωτερικοί σύνδεσμοι
* Επίσημη ιστοσελίδα

Κατηγορία:Δικαστικές αρχές
Κατηγορία:Κυβέρνηση της Ρωσίας
Κατηγορία:Δίκαιο της Ρωσίας
Δικίρνη

Η **Δικίρνη** (, ) είναι πόλη της Αιγύπτου στο Κυβερνείο Ντακάχλια στο Δέλτα του Νείλου. Απέχει 20 χλμ από τη Ελ Μανσούρα τη πρωτεύουσα του κυβερνείου, έχει 67.732 κατοίκους κι είναι πρωτεύουσα της Μαρκάζ Δικίρνης. Η πόλη έχει ένα από τα παλαιότερα σχολεία δευτεροβάθμιας εκπαίδευσης στην Αίγυπτο, την "Σχολή Αλί Μουμπάρακ", που χτίστηκε το 1911. 

Μέχρι το 1963 η περιοχή ανήκε σε λίγους γαιοκτήμονες, τότε ο Γκαμάλ Αμπντέλ Νάσερ μέσο προγράμματος αγροτικής μεταρρύθμισης μοίρασε τη γη σε φτωχούς αγρότες που αποπλήρωσαν τη γη που πήραν σε σαράντα χρόνια. Το 1991 όμως δικαστήριο πήρε πίσω τη γη τους και την έδωσε ξανά στους γαιοκτήμονες.

## Παραπομπές


Κατηγορία:Πόλεις της Αιγύπτου
Δόκτωρ Τζέκιλ, κάνε μας λιγάκι γκρρρ...

Η ταινία με τον τίτλο ***Δόκτωρ Τζέκιλ, κάνε μας λιγάκι γκρρρ...*** (ιταλικός τίτλος: *Dottor Jekyll e gentile signora*) είναι κωμωδία ιταλικής και βρετανικής συμπαραγωγής, έτους 1979 και διάρκειας 96 λεπτών, βασισμένη σε νουβέλα του Ρόμπερτ Λούις Στίβενσον.

## Υπόθεση
Ο Δρ. Τζέκιλ, διευθυντής της πανίσχυρης πολυεθνικής εταιρίας PANTAC, που έχει πλημμυρίσει τον κόσμο με έναν μεγάλο αριθμό αμφιβόλου ποιότητας και επιβλαβών προϊόντων, προσλαμβάνει για γραμματέα του την πανέμορφη Μπάρμπαρα (Έντβιτζε Φένεκ). Ο γεμάτος κακία, αλλά μεγαλοφυής Δρ. Τζέκιλ, κι ενώ ήδη έχει πέσει θύμα της γοητείας της Μπάρμπαρα , πίνει τυχαία τον «ορό του καλού» και μετατρέπεται σε καλό και ήρεμο κ. Χάιντ...

## Συντελεστές
* Πρωταγωνιστούν: Έντβιτζε Φένεκ, Πάολο Βιλλάτζο, Πάολο Παολόνι, Τζανρίκο Τεντέσκι, Γκόρντον Μίτσελ
* Σενάριο: Castellano e Pipolo, Steno, Leo Benvenuti, Piero De Bernardi, Giovanni Manganelli 
* Σκηνοθεσία: Στέφανο Βανζίνα

## Πηγές
* http://www.mymovies.it/dizionario/recensione.asp?id=8192
* http://www.imdb.com/title/tt0079068/ 
* http://www.imdb.com/title/tt0079068/

## Παραπομπές


Κατηγορία:Ταινίες του 1979
Κατηγορία:Ιταλικές κωμικές ταινίες
Κατηγορία:Ιταλικές ταινίες της δεκαετίας 1970
Κατηγορία:Ταινίες βασισμένες σε βρετανικά μυθιστορήματα
Κατηγορία:Ιταλόφωνες ταινίες
Συμπλήρωμα ως προς 2

Το  **συμπλήρωμα ως προς 2** (Αγγλικά: *2s' complement*) ενός δυαδικού αριθμού ορίζεται ως η τιμή που παίρνουμε όταν αντιστρέφουμε όλα τα ψηφία (bits) του δυαδικού αριθμού (αλλάζοντας τα 0 σε 1 και το αντίστροφο - το 0 είναι το συμπλήρωμα του 1 και το αντίθετο) και στην συνέχεια προσθέτουμε το 1. Δηλαδή για να υπολογίσουμε το *συμπλήρωμα ως προς 2*, υπολογίζουμε πρώτα το συμπλήρωμα ως προς 1 και στην συνέχεια προσθέτουμε το 1. Στα ψηφιακά κυκλώματα υπολογιστών χρησιμοποιείται το συμπλήρωμα ως προς 2 για την αναπαράσταση αρνητικών αριθμών.  Η πράξη της αφαίρεσης "στο χαρτί" από τον άνθρωπο χρησιμοποιεί την ιδέα του "δανεικού κρατούμενου" (Αγγλικά: borrow). Συγκεκριμένα όταν το ψηφίο του μειωτέου είναι μικρότερο από το αντίστοιχο ψηφίο του αφαιρετέου παίρνουμε ένα "δανεικό κρατούμενο". Οι πράξεις όπως η αφαίρεση απλοποιείται στα ψηφιακά κυκλώματα με την χρήση συμπληρώματος. Πρώτα ο αριθμός που πρέπει να αφαιρεθεί μετατρέπεται στην αρνητική αναπαράσταση συμπληρώματος ως προς 2 και στην συνέχεια η αφαίρεση γίνεται ως πρόσθεση.  

Το συμπλήρωμα ως προς 2 ενός δυαδικού αριθμού με N bits ορίζεται ως το συμπλήρωμα ως προς 2N. Αυτό σημαίνει ότι το συμπλήρωμα είναι η αφαίρεση του αριθμού από τον αριθμό 2N που σημαίνει αφαίρεση από τον αριθμό που έχει N μηδενικά. Αυτό είναι ισότιμο με το να πάρουμε το συμπλήρωμα ως προς 1 και να προσθέσουμε 1. Το συμπλήρωμα ως προς 2 συμπεριφέρεται ως αρνητικός αριθμός και με αυτήν την αναπαράσταση μπορούν να συνυπάρχουν θετικοί και αρνητικοί αριθμοί χωρίς να χρειάζεται να έχουμε κάποιο έξτρα συμβολισμό για το πρόσημο.

Το πιο σημαντικό bit του αριθμού (MSB) όταν είναι 1 δηλώνει ότι είναι αρνητικός αριθμός. Για παράδειγμα αν θέλουμε να δούμε την τιμή του αρνητικού αριθμού (1000 0010)_2 την βρίσκουμε:

:(1001 0010)_2=-2^7 + 2^4 + 2^1 = -128 + 16 + 2 = (-110)_{10} 

Για παράδειγμα ο αριθμός (-1)_{10} ο οποίος αναπαριστάται ως (1111 1111)_2 με βάση το συμπλήρωμα ως προς 2 υπολογίζεται ως:

:(1111 1111)_2 = -2^7 + 2^6 + 2^5 + 2^4 + 2^3 + 2^2 + 2^1 + 2^0 = -128 + 64 + 32 + 16 + 8 + 4 + 2 + 1 = (-1)_{10} 

## Συμπλήρωμα ως προς την βάση
Ένας αριθμός N με βάση r και n ψηφία έχει συμπλήρωμα ως προς r^n-N για N \ne 0  και  0  για N=0. Αν δούμε τον ορισμό συμπληρώματος ως προς βάση μείον 1  δηλαδή r-1 θα δούμε ότι το συμπλήρωμα ως προς βάση r προκύπτει με πρόσθεση 1 στο συμπλήρωμα r-1: r^n-N=[(r^n-1)-N]+1=r^n-N. 

## Δείτε επίσης
* Δυαδικό σύστημα.
* Συμπλήρωμα ως προς 1.

## Παραπομπές


Κατηγορία:Δυαδική αριθμητική
Νικολά Καραμπατίτς

Ο **Νικολά Καραμπατίτς** (επίσης απαντώμενο το όνομά του με τη γραφή *Nikola Karabatić* και στο κυριλλικό αλφάβητο *Никола Карабатић*), γεννημένος στη Νις της Γιουγκοσλαβίας (σημερινή Σερβία) στις 11 Απριλίου 1984, είναι Γάλλος αθλητής του χάντμπολ με καταγωγή από την Κροατία, μέσω του πατέρα του Μπράνκο Καράμπατιτς, και τη Σερβία μέσω της μητέρας του. Έχει ύψος 1,95 μ. και βάρος 102 κιλά. Αγωνίζεται στην θέση του αριστερού ίντερ ή του πλέι μέικερ για λογαριασμό της Εθνικής Γαλλίας και της Παρί Σεν Ζερμέν (χάντμπολ). Έχοντας κατακτήσει αρκετές φορές το Πρωτάθλημα Γαλλίας και Γερμανίας, τα οποία θεωρούνται εκ των κορυφαίων και πλέον ανταγωνιστικών πρωταθλημάτων της Ευρώπης μαζί με το ισπανικό, ενώ είναι επίσης κάτοχος τριών Τσάμπιονς Λιγκ, το 2003 με την Μονπελιέ, το 2007 με την Κίελ και το 2015 με τη Μπαρτσελόνα.

Με την Εθνική Γαλλίας, Νικολά Καραμπατίτς είναι μέλος μίας εκ των καλύτερων ομάδων όλων των εποχών. Έχει κατακτήσει δύο φορές το χρυσό μετάλλιο στους Ολυμπιακούς Αγώνες (2008 και 2012), τρεις φορές το Παγκόσμιο Πρωτάθλημα (2009, 2011 και 2015) και τρεις φορές το Ευρωπαϊκό Πρωτάθλημα (2006, 2010 και 2014). 

Στις 6 Αυγούστου 2008, βραβεύτηκε επίσημα ως καλύτερος αθλητής του χάντμπολ για το 2007 από την IHF. Θεωρείται ως ένας από τους καλύτερους αθλητές στον κόσμο χάρη στα φυσικά του προσόντα, την πολύ καλή του τεχνική κατάρτιση, καθώς και τις εξαιρετικές του γνώσεις σε θέματα τακτικής.

Το 2013, ο Νικολά Καραμπατίτς καθώς και άλλοι έξι αθλητές εμπλεκόμενοι στην υπόθεση στημένων αγώνων στο χάντμπολ τιμωρήθηκαν όλοι τους με ποινή αγωνιστικού αποκλεισμού διάρκειας έξι αγωνιστικών ημερών, δηλαδή η μέγιστη δυνατή αγωνιστική τιμωρία.

## Παραπομπές


Κατηγορία:Γάλλοι αθλητές της χειροσφαίρισης
Κατηγορία:Ολυμπιονίκες της χειροσφαίρισης
Κατηγορία:Γάλλοι Ολυμπιονίκες
Endless Wire

**Endless Wire** είναι ο τίτλος του ενδέκατου άλμπουμ του βρετανικού ροκ συγκροτήματος The Who, το οποίο κυκλοφόρησε τον Οκτώβριο του 2006 μέσω της δισκογραφικής εταιρείας "Polydor Records" στην Μεγάλη Βρετανία και της "Universal Republic" στις Ηνωμένες Πολιτείες.

Ο δίσκος βασίστηκε στην ροκ-όπερα "*Wire & Glass*", προερχόμενη από τη νουβέλα του Πιτ Τάουνσεντ με τίτλο "*The Boy Who Heard Music*". Υπήρξε το πρώτο στούντιο άλμπουμ των The Who μετά το "*[[It's Hard]]*" του 1982 και ανέβηκε στο # 7 στο Billboard των Ηνωμένων Πολιτειών και το # 9 των τσαρτ της πατρίδας τους.

Κατά την περιοδεία για την προώθηση του "*Endless Wire*", οι The Who εμφανίστηκαν στο "Roundhouse" του Λονδίνου ως μέρος των "BBC Electric Proms", στο "Glastonbury Festival" του 2007, στο Superbowl XLIV το 2010 και στην τελετή λήξης των Ολυμπιακών Αγώνων του 2012.

## Τραγούδια του δίσκου
**1. Fragments** *(Townshend, Ball)* - 3:58
**2. A Man in a Purple Dress** *(Townshend)* - 4:14
**3. Mike Post Theme** *(Townshend)* - 4:28
**4. In the Ether** *(Townshend)* - 3:35
**5. Black Widow's Eyes** *(Townshend)* - 3:07
**6. Two Thousand Years** *(Townshend)* - 2:50
**7. God Speaks of Marty Robbins** *(Townshend)* - 3:26
**8. It's Not Enough** *(Townshend, Fuller)* - 4:02
**9. You Stand by Me** *(Townshend)* - 1:36
**10. Sound Round** *(Townshend)* - 1:21
**11. Pick Up the Peace** *(Townshend)* - 1:28
**12. Unholy Trinity** *(Townshend)* - 2:07
**13. Trilby's Piano** *(Townshend)* - 2:04
**14. Endless Wire** *(Townshend)* - 1:51
**15. Fragments of Fragments** *(Townshend, Ball)* - 2:23
**16. We Got a Hit** *(Townshend)* - 1:18
**17. They Made My Dream Come True** *(Townshend)* - 1:13
**18. Mirror Door** *(Townshend, Fuller)* - 4:14
**19. Tea & Theatre** *(Townshend)* - 3:24

## Θέσεις τσαρτ

## Βραβεία
***Endless Wire*** *(άλμπουμ)*
Ηνωμένο Βασίλειο (*BPI Certification*): Χρυσός 

## Τα μέλη των The Who
Το "*Endless Wire*" ηχογραφήθηκε από τους εξής μουσικούς:
* **[[Ρότζερ Ντάλτρι]]** - φωνητικά, κιθάρα
* **[[Πιτ Τάουνσεντ]]** - κιθάρα, συνθεσάιζερ, πιάνο, φωνητικά, βιολί, μαντολίνο, τύμπανα

;Γκεστ συμμετοχές
* **Έλεν Μπλερ** - βιόλα
* **Μπράιαν Ράιτ** - βιολί
* **Γκιλ Μόρλεϊ** - βιολί
* **Βίκι Μάθιους** - τσέλο
* **Τζον Μπούντρικ** - πλήκτρα, φωνητικά
* **Σάιμον Τάουνσεντ** - φωνητικά
* **Μπίλι Νίκολς** - φωνητικά
* **Τζόλιον Ντίξον** - ακουστική κιθάρα
* **Ρέιτσελ Φούλερ** - πλήκτρα, ενορχήστρωση
* **Πίτερ Χάντινγκτον** - τύμπανα
* **Πίνο Παλαντίνο** - μπάσο
* **Λόρενς Μπολ** - Ηλεκτρονική μουσική
* **Στιούαρτ Ρος** - μπάσο
* **Ζακ Στάρκι** - τύμπανα

## Παραπομπές


## Πηγές
* Endless Wire - The Who | Songs, Reviews, Credits, Awards | AllMusic
* The Who - Endless Wire (album review ) | Sputnikmusic
* The Who Endless Wire Album Review | Rolling Stone

Κατηγορία:Δισκογραφία των The Who
Κατηγορία:Άλμπουμ του 2006
Βιέδμα (ηφαίστειο)

Το **Βιέδμα** (ισπανικά: *Viedma*, ισπανική  προφορά ΔΦΑ: [ˈbjeðma]) είναι ηφαίστειο που βρίσκεται κάτω από τον πάγο του νότιου πεδίου του πάγου της Παταγονίας, μια περιοχή που αμφισβητείται μεταξύ της Αργεντινής και της Χιλής. Η έκρηξη του 1988 απόθεσε τέφρα και ελαφρόπετρα στο πεδίο πάγου και παρήγαγε μια ροή λάσπης που έφθασε στη Λίμνη Βιέδμα. Το ηφαίστειο έχει ύψος περίπου 1.500 μέτρα και αποτελείται από τέσσερις καλντέρες διαμέτρου από 1,5 μέχρι 4 χιλιόμετρα.

## Πηγές


* "Viedma". Global Volcanism Program. Smithsonian Institution

Κατηγορία:Ηφαίστεια της Χιλής
Κατηγορία:Ηφαίστεια της Αργεντινής
Βάση αριθμητικού συστήματος

Στα αριθμητικά συστήματα, μια **βάση** (Αγγλικά **radix** ή **base** - συμβολίζεται ως r) είναι το πλήθος των μοναδικών ψηφίων (συμπεριλαμβανομένου και του 0) που αναπαριστώνται οι αριθμοί στο συγκεκριμένο αριθμητικό σύστημα. Για παράδειγμα στο δεκαδικό σύστημα αρίθμησης (που χρησιμοποιούμε σήμερα) η βάση είναι το 10 που σημαίνει ότι έχουμε δέκα ψηφία (από το 0 έως και το 9). 

Σε κάθε θεσιακό αριθμητικό σύστημα (με εξαίρεση το μοναδιαίο σύστημα με βάση το 1 όπου έχουμε ένα ψηφίο και ο κάθε αριθμός n αναπαριστάται από n επαναλήψεις του μοναδικού ψηφίου) ο αριθμός  x και η βάση r γράφονται στην μορφή (x)_r. Στην καθημερινότητα είναι καθιερωμένη η χρήση του δεκαδικού συστήματος αρίθμησης και δεν γράφουμε την βάση. Για παράδειγμα ο (100)_{10} (στο δεκαδικό σύστημα αρίθμησης) αναπαριστά τον αριθμό εκατό ενώ ο αριθμός (100)_2 (στο δυαδικό σύστημα έχουμε βάση 2) αναπαριστά τον αριθμό τέσσερα. Γενικά ένας αριθμός σε ένα σύστημα με βάση r ο οποίος έχει n ψηφία a_{n} a_{n-1} \ldots a_2 a_1 a_0 , a_{-1} a_{-2} \ldots a_{-m} με  0\leq a_n  γράφεται ως :

:(a_{n} a_{n-1} \ldots a_2 a_1 a_0 , a_{-1} a_{-2} \ldots a_{-m})_r=a_n r^n +a_{n-1}r^{n-1} + \ldots + a_2r^2 + a_1r^1+ a_0r^0 + a_{-1}r^{-1}+ a_{-2}r^{-2} + \ldots + a_{-m}r^{-m}

Για παράδειγμα ο δεκαδικός αριθμός (102,32)_{10} με βάση τον παραπάνω τύπο γράφεται:
:(102,32)_{10} = 1\times10^2 +0\times10^{1} + 2\times10^0 + 3\times10^{-1}+ 2\times10^{-2}
Για παράδειγμα ο δυαδικός αριθμός (1101.11)_2 με βάση τον παραπάνω τύπο γράφεται:
:(1101,11)_2 = 1\times2^3 + 1\times2^2 + 0\times2^1 + 1\times2^0 + 1\times2^{-1} + 1\times2^{-2}

## Αριθμητικά συστήματα

Οι βάσεις συνήθως είναι φυσικοί αριθμοί. Υπάρχουν όμως και συστήματα με βάση μη ακέραιο αριθμό, όπως για παράδειγμα η βάση της χρυσής τομής  ή ακόμη συστήματα με βάση αρνητικό αριθμό .

## Δείτε επίσης
* Πανψηφιακός αριθμός

## Παραπομπές


Κατηγορία:Συστήματα αρίθμησης
Τσερκοβίτσα

Η **Τσερκοβίτσα** (αλβανικά: *Cerkovica*) είναι  χωριό στη νότια Αλβανία. Κατοικείται εξ ολοκλήρου από μέλη της Ελληνικής Εθνικής μειονότητας της Βορείου Ηπείρου.Αποκαλείται και Θεολόγος.

## Τοποθεσία
Βρίσκεται ανατολικά των Αγίων Σαράντα, στην περιοχή "Θεολόγου" (Επαρχία Δίβρης). Εγγύς του βρίσκονται τα χωριά Αγιαντριάς, Γιαννιτσάτι, Δίβρη, Κουλουράτι, Λουψάτι και Μάλτσιανη. Βρίσκεται σε υψόμετρο 372 μέτρων, κτισμένο στους πρόποδες του Διβροβουνίου.

## Ιστορικά στοιχεία
Στα τέλη του 19ου αιώνα ανήκε διοικητικά στον "Καζά του Δελβίνου" ενώ ο πληθυσμός του χωριού, σύμφωνα με την οθωμανική στατιστική του 1895, ήταν 135 κάτοικοι. Το 1913, στον "εθνογραφικό χάρτη της Βορείου Ηπείρου" που συνέταξε το Γενικό Στρατηγείο του Ελληνικού Στρατού, αναφέρεται ότι το χωριό κατοικείται από 194 Έλληνες. Σύμφωνα με έρευνα του Λεωνίδα Καλλιβρετάκη το 1993, η Τσερκοβίτσα αναφέρεται και Θεολόγος,κατοικούταν από 580 Έλληνες. Δίπλα από το χωριό βρίσκεται το Μοναστήρι Αγίου Ιωάννου Θεολόγου από το οποίο πήρε και το όνομα το χωριό και όλη η περιοχή.

## Παραπομπές


## Γενικότερη βιβλιογραφία
* Χαράλαμπος Κίτσος, *Ο Θεολόγος βορείου Ηπείρου και τα γύρω χωριά*, Εκδόσεις *Ο Παλμός της Λεσινίτσας*, Αθήνα 1996

## Εξωτερικοί σύνδεσμοι
* "Η περιοχή Ριζών-Θεολόγου στη Β. Ήπειρο. Απρόσιτη, επιβλητική και σταθερή στις Ελληνικές αξίες", ιστοσελίδα της Νεολαίας Βορειοηπειρωτών, 12/03/2009 (ανακτήθηκε 03/02/2015)
* Wikimapia.org - Τσερκοβίτσα

Κατηγορία:Βόρεια Ήπειρος
Κατηγορία:Χωριά του νομού Αυλώνα
Κατηγορία:Φοινίκη (Βόρεια Ήπειρος)
Μάρσα Αλάμ

Η **Μάρσα Αλάμ** (*[[αραβικά]] :  مرسى علم *) είναι χωριό της Αιγύπτου στην Ερυθρά Θάλασσα και στο Κυβερνείο Ερυθράς Θάλασσας. Η Μάρσα Αλάμ διαθέτει διεθνές αεροδρόμιο και είναι δημοφιλής τουριστικό θέρετρο κυρίως λόγω των κοραλλιογενών νησιών που βρίσκονται κοντά της. Σύμφωνα με την απογραφή της 11ης Νοεμβρίου 2006 έχει 1.918 κατοίκους. Απέχει 271 χλμ νότια της Χουργκάντα 220 χλμ από την Εντφού και 131 χλμ από την πόλη Αλ Κουσαΐρ όπου είναι οι κοντινότερες πόλεις.

Από ένα μικρό ψαροχώρι εξελίχθηκε σε τουριστικό προορισμό με πολλά ξενοδοχεία στις παραλίες. η πλειοψηφία των μόνιμων κατοίκων παραμένουν όμως ψαράδες.

## Παραπομπές


## Εξωτερικοί σύνδεσμοι
* 

Κατηγορία:Χωριά της Αιγύπτου
Ουγκ Φουρώ

Ο **Ουγκ Φουρώ** ( γαλ:*Hugues Fourau* ) ήταν Γάλλος ζωγράφος του 19ου αιώνα που ασχολήθηκε με διάφορα είδη ζωγραφικής.
## Βιογραφία
Ο Φουρώ γεννήθηκε στις 9 Μαΐου του 1803 στο Παρίσι και to 1828 εισήχθη στη Σχολή Καλών Τεχνών του Παρισιού όπου μαθήτευσε υπό τις οδηγίες των *Jean-Baptiste Paulin Guérin* και *Antoine-Jean Gros*. Το ίδιο έτος, έλαβε δύο βραβεία και τιμητικές διακρίσεις για έργα ιστορικού περιεχομένου ενώ το 1830 διακρίθηκε σε διαγωνισμό παρόμοιας θεματολογίας.

Συμμετείχε αρκετές φορές στο διαγωνισμό για το βραβείο της Ρώμης ( *Prix de Rome* ) αρχικά ως ζωγράφος ιστορικών τοπίων και έπειτα ιστορικών θεμάτων, χωρίς όμως ιδιαίτερη επιτυχία. Από το 1831 ως το 1868 συμμετείχε συνολικά 27 φορές σε εκθέσεις στο Σαλόνι του Παρισιού, εκθέτοντας περίπου ογδόντα έργα του, τα οποία όμως δεν στάθηκαν ικανά να του προσφέρουν την αναμενόμενη καταξίωση.

Αργότερα ακολούθησε μια αξιόλογη ιδιωτική σταδιοδρομία, ασχολούμενος με όλα τα είδη ζωγραφικής ( πορτρέτα, πίνακες ιστορικού ή μυθολογικού περιεχομένου, απεικονίσεις ζώων κλπ ) και δοκιμάζοντας διάφορα είδη τεχνοτροπίας, από τον σκοτεινό ρεαλισμό μέχρι τον ιστορικό ρομαντισμό με συμβατό τόνο. Μερικά από τα έργα του είναι «Ο Fieschi αποκεφαλισμένος» ( 1836, Ορλεάνη, Μουσείο Καλών Τεχνών ) και «Ο θάνατος του πατριάρχη Γρηγορίου Ε'», έργο του 1826 ( το οποίο εντάσσεται στο ρεύμα του φιλελληνισμού και με το οποίο ο Φουρώ συμμετείχε το 1827 στο Σαλόνι του Παρισιού ) και το οποίο βρίσκεται σήμερα στο δημαρχείο της γαλλικής πόλης Auray.

Ο Φουρώ απεβίωσε την 1η Δεκεμβρίου του 1873 στο Παρίσι.

## Παραπομπές


## Εξωτερικοί σύνδεσμοι
* 

Κατηγορία:Γάλλοι ζωγράφοι του 19ου αιώνα
Μαχμουντία

Η **Μαχμουντία** ή **Ελ Μαχμουντία** (*[[αραβικά]] : المحمودية*) είναι πόλη της Αιγύπτου στο Δέλτα του Νείλου και στο Κυβερνείο Ντακάχλια και στο σημείο όπου ο Νείλος συναντά το κανάλι της Μαχμουντίας. Με 24.000 περίπου κατοίκους είναι σημαντικός εμπορικός λιμένας για τα πλοία που διασχίζουν το Νείλο. Είναι πρωτεύουσα της ομώνυμης Μαρκάζ. 

Το κανάλι, που είναι το μεγαλύτερο του Νείλου, ολοκληρώθηκε το 1819 από τον Μεχμέτ Άλι. Το κανάλι πήρε το όνομα, όπως και η πόλη, του Σουλτάνου Μαχμούτ Β΄ .

## Παραπομπές


Κατηγορία:Πόλεις της Αιγύπτου
Κατηγορία:Λιμένες της Αιγύπτου
Τάχτα

Η **Τάχτα** (*[[αραβικά]] : طهطا*) είναι πόλη της Αιγύπτου στο Κυβερνείο Σοχάγκ. Βρίσκεται στη δυτική όχθη του Νείλου, 35 χλμ βόρεια της Σοχάγκ και 60 χλμ νότια της Ασιούτ. Ο πληθυσμός της πόλης των 85.528 άτομα ( 2006 ). Η πόλη είναι γνωστή για τη βιομηχανία επίπλων. Σύμφωνα με το μύθο, η πόλη πήρε το όνομά της από μία αρχαία αιγυπτιακή πριγκίπισσα.

## Παραπομπές


Κατηγορία:Πόλεις της Αιγύπτου
Γιώργος Σταθάκης

Ο **Γιώργος Σταθάκης** (8 Νοεμβρίου 1953) είναι Έλληνας οικονομολόγος και πολιτικός.

## Βιογραφία
Γεννήθηκε το 1953 στα Χανιά. Ήταν καθηγητής πολιτικής οικονομίας στο Πανεπιστήμιο Κρήτης.

Κατά την περίοδο που ο ΣΥΡΙΖΑ ήταν αξιωματική αντιπολίτευση, ήταν υπεύθυνος του τομέα Ανάπτυξης του κόμματος. Τον Μάιο του 2012 εκλέχτηκε βουλευτής Χανίων με τον ΣΥΡΙΖΑ, με την ταυτόχρονη παραίτηση του από αντιπρύτανης του Πανεπιστημίου. Επανεξελέγη στις εκλογές του Ιουνίου 2012, του Ιανουαρίου και του Σεπτεμβρίου 2015.

Στις 27 Ιανουαρίου 2015 έγινε υπουργός Οικονομίας, Υποδομών, Ναυτιλίας και Τουρισμού στην πρώτη κυβέρνηση του Αλέξη Τσίπρα, θέση που κατείχε έως τις 27 Αυγούστου 2015. Στις 23 Σεπτεμβρίου 2015 ορίστηκε υπουργός Οικονομίας, Ανάπτυξης και Τουρισμού στη δεύτερη κυβέρνηση του Αλέξη Τσίπρα. Στις 5 Νοεμβρίου του 2016 ορίστηκε υπουργός Περιβάλλοντος και Ενέργειας, αξίωμα που διατήρησε μέχρι τον Ιούλιο του 2019.

Το 2023 εντάχθηκε στη Νέα Αριστερά και έθεσε υποψηφιότητα στις ευρωεκλογές του 2024.

## Σταδιοδρομία

### Πανεπιστημιακή απασχόληση
Από το 1985 μέχρι 1987, ήταν Ειδικός Επιστήμονας στο Tμήμα Mηχανικών H/Y του Πανεπιστημίου Πάτρας. 
Το 1988 έγινε λέκτορας στο Πανεπιστήμιο Κρήτης, αναπληρωτής καθηγητής το 1992 και καθηγητής το 1997).

### Eρευνητικά κέντρα
* 1992/93: Επισκέπτης καθηγητής στο Κέντρο Ευρωπαϊκών Σπουδών, Πανεπιστήμιο Χάρβαρντ 
* 1987/88: Επισκέπτης ερευνητής στο Κέντρο Βυζαντινών και Σύγχρονων Ελληνικών Σπουδών, Κολλέγιο Κουίνς, Πανεπιστήμιο Σίτι της Νέας Υόρκης
* 1986/87: Ερευνητής στο Iνστιτούτο Tεχνολογίας Yπολογιστών στη Πάτρα
* 1985/86: Ερευνητής στο Ίδρυμα Mεσογειακών Eρευνών

### Πολιτικές και διοικητικές δραστηριότητες

*2012-2019: Βουλευτής Χανίων του ΣΥΡΙΖΑ, υπεύθυνος Τομέα Ανάπτυξης της Κοινοβουλευτικής Ομάδας.
*2010-2012: Περιφερειακός Σύμβουλος, Περιφέρεια Κρήτης, (Ριζοσπαστική Συνεργασία Κρήτης).
*2004-2008: Πρόεδρος του Δ.Σ. της εφημερίδας Η Αυγή
*2000-2002: Δ.Σ. της Eταιρείας Πολιτικού Προβληματισμού Nίκος Πουλαντζάς
*1993-1994: Διοικ. και Eπιστ. Συμβ., Tεχνολογικό και Πολιτιστικό Ίδρυμα της ETBA.
*1989-1990: Συμβούλιο Oικονομικών Eμπειρογνωμόνων, Yπ. Eθνικής Oικονομίας

## Παραπομπές


Κατηγορία:Καθηγητές Πανεπιστημίου Κρήτης
Κατηγορία:Έλληνες οικονομολόγοι
Κατηγορία:Βουλευτές εκλεγμένοι με τον ΣΥΡΙΖΑ
Κατηγορία:Βουλευτές Χανίων
Κατηγορία:Έλληνες υπουργοί Οικονομίας, Υποδομών, Ναυτιλίας και Τουρισμού
Κατηγορία:Έλληνες υπουργοί Οικονομίας, Ανάπτυξης και Τουρισμού
Κατηγορία:Έλληνες υπουργοί Περιβάλλοντος και Ενέργειας
Κατηγορία:Έλληνες πολιτικοί του 21ου αιώνα
Γκίργκα

Η **Γκίργκα** (*[[αραβικά]] :  جرجا, [[Αρχαία Ελληνικά|αρχαία ελληνικά]]: Θίνις, [[Κοπτική γλώσσα|Κοπτικά]]: ⲧⲓⲛ*) είναι πόλη της Αιγύπτου στο Κυβερνείο Σοχάγκ. Στα αρχαία αιγυπτιακά ήταν γνωστή σαν **Τιενί**, **Τιν** στα κοπτικά, και **Θίνις** από τους αρχαίους έλληνες. Η πόλη έχει 120.413 κατοίκους (2005), βρίσκεται στην αριστερή όχθη του Νείλου κι απέχει 35 χλμ από τη Σοχάγκ και 85 χλμ από τη Κένα. Για το σημερινό όνομα της υπάρχει η εκδοχή ότι το πήρε από ένα κοπτικό μοναστήρι του Αγίου Γεωργίου.

## Ιστορία
Η πόλη ήταν η πρώτη πρωτεύουσα της ενωμένης Αιγύπτου. Έχει βρεθεί νεκρόπολη από το μέσο Βασίλειο που πιστεύεται ανήκει στη Θίνις. Εδώ λατρευόταν ο Ονούρις και υπήρχε στη πόλη ναός του ήδη από το Παλαιό Βασίλειο. Ο Μανέθων αναφέρει ότι από την Θίνη προερχόταν η πρώτη δυναστεία Φαραώ που αποκαλούνταν μαζί με τη 2η δυναστεία "Θινιτική", με πρώτο φαραώ τον Μήνη που είχε γεννηθεί εδώ.

Επιγραφές αποδεικνύουν ότι ο βασιλιάς Βόηθος, ιδρυτής της δεύτερης δυναστείας, κατασκεύασε ένα νέο παλάτι στη πόλη.

Ανήκε διοικητικά στην 9η νομή της αρχαίας Αιγύπτου. Η ακριβή θέση της αρχαίας πόλης δεν είναι σίγουρα γνωστή και δεν έχει ανασκαφεί ακόμα, μία από τις περιοχές που ταυτίζεται είναι η Γκίργκα

## Εξωτερικοί σύνδεσμοι
* 

Κατηγορία:Πόλεις της Αιγύπτου
Κατηγορία:Πόλεις της Αρχαίας Αιγύπτου
Μαόνα

thumb|upright|Ο Βιτσέντζο Τζουστινιάνι ήταν ο τελευταίος ιδιοκτήτης της γενοβέζικης "Maona di Chio".

Με την ονομασία **μαόνα** ( *ma‘ūnah* = «βοήθεια», معاونة *mu‘āwanah* = «αμοιβαία βοήθεια») ή **Societas comperarum** ήταν γνωστές ιταλικές μεσαιωνικές εταιρείες επενδυτών που ιδρύονταν με στόχο τη διαχείριση των ποσοστών (*loca* ή *partes*) επί των κερδών που προέρχονταν από τον φόρο γεωργίας, ο οποίος επιβαλλόταν σε εξαρτημένη πόλη-κράτος. Τα ποσοστά αυτά πωλούνταν ιδιωτικά σε εύπορους εμπόρους, ωστόσο η συλλογή τους ήταν ορισμένες φορές δύσκολη, με αποτέλεσμα, τις περισσότερες φορές, οι έμποροι αυτοί να δημιουργούν μεταξύ τους συνασπισμούς.

## Χαρακτηριστικά
Οι εταιρείες αυτές ήταν τις περισσότερες φορές προσωρινής διάρκειας, ενώ σε ορισμένες περιπτώσεις μπορούσαν να είναι εξαιρετικά επιθετικές ως προς τις μεθόδους αποπληρωμής των υπέρ τους χρεών που δημιουργούνταν, με τις ενέργειές τους να φτάνουν έως και παράνομες κατακτήσεις εδαφών. Οι καταβολές της ιδέας για από κοινού επένδυση σε συνδυασμό με από κοινού (ιδιωτική) ενίσχυση ανάγονται στη χρηματοδότηση του εμπορίου στην Μεσοποταμία. Οι γλωσσολογικές καταβολές της αραβικής λέξης *Maounach* μπορούν να της δώσουν την ελληνική απόδοση *βοήθεια* ή *αμοιβαία βοήθεια*. Οι μαόνες ήσαν *de facto* των πρώτα ιστορικά παραδείγματα πολυμετοχικών εταιρειών (τουλάχιστον στον Δυτικό κόσμο) και χρησιμοποιήθηκαν από τους Γενουάτες για την επέκταση της κυριαρχίας τους στην περιοχή του Λεβάντε κατά τον 14ο αιώνα. Οι μαόνες αποτελούσαν ιδιαίτερα συνήθη πρακτική στη Δημοκρατία της Γένοβας και στα εδάφη της.

## Μαόνα της Χίου και της Φώκαιας

Η σημαντικότερη εταιρεία τέτοιου είδους ήταν αυτή η οποία διοικούσε το νησί της Χίου στο Αιγαίο Πέλαγος  με αντικείμενο τη μαστίχα, καθώς και το κοντινό λιμάνι της Φώκαιας όπου υπήρχαν μεταλεία αλουμινίου. Ιδρύθηκε το 1346. Η Μαόνα αυτή σύντομα πωλήθηκε στην οικογένεια Τζουστινιάνι, η οποία είχε εγκατασταθεί στη Χίο και κυβέρνησε το νησί έως την οθωμανική του κατάληψη το 1566.

Το μοντέλο αυτό αποδείχθηκε επιτυχημένο και το 1373 οι Γενουάτες ίδρυσαν και τη "Maona Vecchia di Cipro" στην Κύπρο.

## Εξωτερικοί σύνδεσμοι
* «Origins of the Joint-Stock Company»
* «Genoeses - Maona» 

Κατηγορία:Μεσαιωνική Ιταλία
Κατηγορία:Οικονομία του Μεσαίωνα
Κατηγορία:Δημοκρατία της Γένοβας
Δέλτα Α.Ε.

Η **Δέλτα Α.Ε.** είναι ελληνική εταιρεία γαλακτοβιομηχανίας που ιδρύθηκε στην Αθήνα το 1952 από τον Αριστείδη Δασκαλόπουλο. Είναι μέλος του ομίλου Vivartia, που από το 2020 ανήκει στην **CVC Capital Partners**, με βάση το Λουξεμβούργο.

## Ιστορία
Η Δέλτα Α.Ε. ιδρύθηκε το 1952 στα Εξάρχεια, γωνία Διδότου και Ζωοδόχου Πηγής. Αρχικά λειτουργούσε ως οικογενειακό εργαστήριο παραγωγής γιαουρτιού και διάθεσης χύμα γάλακτος. Το 1965 μεταφέρθηκε στον Ταύρο. Τα επόμενα χρόνια, η Δέλτα ασχολήθηκε και με άλλου τύπου προϊόντα, όπως παγωτό, χυμός φρούτων, τυρί και άλλα.

Το 2000 μετονομάστηκε σε Δέλτα Πρότυπος Βιομηχανία Γάλακτος Α.Ε. και το 2006 απορροφήθηκε από την Vivartia Α.Β.Ε.Ε.. Το 2010 επανεμφανίστηκε ως Δέλτα Τρόφιμα Α.Ε., θυγατρική της Vivartia Α.Β.Ε.Ε..

Η Δέλτα σήμερα είναι μια από τις μεγαλύτερες εταιρείες τροφίμων στην Ελλάδα, ενώ αναπτύσσεται και στο εξωτερικό. Η έδρα της έχει μεταφερθεί στο εργοστάσιο του Αγίου Στεφάνου (πρώην Μπογιάτι) και είναι στο 23ο χλμ. της Εθνικής Οδού Αθηνών - Λαμίας, στον Άγιο Στέφανο Αττικής.

Το 2020 η Δέλτα εξαγοράστηκε ως μέλος της Vivartia από την CVC Capital Partners.

### Επωνυμίες

* **1952-2000**: Δέλτα Α.Ε.
* **2000-2006**: Δέλτα Πρότυπος Βιομηχανία Γάλακτος Α.Ε.
* **2006-2010**: Vivartia Α.Β.Ε.Ε.
* **2010-παρόν**: Δέλτα Τρόφιμα Α.Ε.

120px|μικρογραφία|αριστερά|Παλαιότερο ιστορικό λογότυπο της εταιρείας.

## Παραπομπές


Κατηγορία:Ελληνικές επιχειρήσεις
Κατηγορία:Εταιρείες τροφίμων και ποτών στην Ελλάδα
Κατηγορία:Ελληνικά εμπορικά σήματα
Κατηγορία:Vivartia
Μπιμπάις

Το **Μπιμπάις** (*[[αραβικά]] : بلبيس*) είναι πόλη της Αιγύπτου στο Κυβερνείο Σαρκία στο ανατολικό άκρο του νότιου Δέλτα του Νείλου. Έχει 300.000 κατοίκους, είναι πρωτεύουσα της Μαρκάζ Μπιμπάις και διαθέτει διεθνές αεροδρόμιο

## Ιστορία
Η Μπιμπάις στην αρχαιότητα ήταν φρούριο που καταλήφθηκε κατά την αραβική κατάκτηση της Αιγύπτου. Η πόλη έπαιξε σημαντικό ρόλο τη περίοδο των Φατιμιδών, το 1164 πολιορκήθηκε χωρίς επιτυχία από τους σταυροφόρους του Βασιλείου της Ιερουσαλήμ. Το 1168 πολιορκήθηκε, καταλήφθηκε, λεηλατήθηκε ενώ σκοτώθηκαν πολλοί κάτοικοι της από τους σταυροφόρους, κάτι που εξόργισε του κόπτες της πόλης που ενώθηκαν με τους μουσουλμάνους και έδιωξαν τους σταυροφόρους.

Το 1798 ο στρατός του Ναπολέοντα ανακατασκεύασε τα τείχη του φρουρίου.

## Παραπομπές


## Εξωτερικοί σύνδεσμοι
* 

Κατηγορία:Πόλεις της Αιγύπτου
Κατηγορία:Πόλεις της Αρχαίας Αιγύπτου
Υπουργείο Περιβάλλοντος, Ενέργειας και Κλιματικής Αλλαγής

Το **Υπουργείο Περιβάλλοντος, Ενέργειας και Κλιματικής Αλλαγής** (Υ.Π.Ε.Κ.Α.), όπως μετονομάστηκε το Υπουργείο Περιβάλλοντος, Χωροταξίας και Δημοσίων Έργων στις 4 Οκτωβρίου του 2009, είχε ευθύνη, από το ίδιο έτος και για τις υπηρεσίες σχετικά με την ενέργειες που αποσπάστηκαν από το πρώην Υπουργείο Ανάπτυξης. Το Υπουργείο εδρεύει στην οδό Αμαλιάδος 7 στην Αθήνα.

Αποστολή του Υπουργείου ήταν η διατήρηση και βελτίωση της ποιότητας του περιβάλλοντος, των ανανεώσιμων φυσικών πόρων, της βιοποικιλότητας και των υδατικών πόρων, η ορθή διαχείριση των μη ανανεώσιμων ενεργειακών πόρων και η προώθηση των ανανεώσιμων πηγών ενέργειας, η εξοικονόμηση ενέργειας, η αντιμετώπιση, ο μετριασμός και η προσαρμογή στις επιπτώσεις της κλιματικής αλλαγής, η αστική αναγέννηση, ο βιώσιμος χωροταξικός σχεδιασμός με σεβασμό στην αρχιτεκτονική κληρονομιά, και ο συντονισμός των περιβαλλοντικών πολιτικών της κυβέρνησης.

Ήταν το 13ο στη σειρά τάξης των Υπουργείων, σύμφωνα με απόφαση (ΦΕΚ Β’/1594/ 25-6-2013) του Πρωθυπουργού.

## Ιστορία
* Στις 26 Ιουλίου 1985 με το Ν. 1558/1985 το Υπουργείο Χωροταξίας, Οικισμού και Περιβάλλοντος μετονομάστηκε σε Υπουργείο Περιβάλλοντος, Χωροταξίας και Δημοσίων Έργων με την υπαγωγή σε αυτό της Γενικής Γραμματείας Δημοσίων Έργων.
* Στις 7 Οκτωβρίου 2009 με την απόφαση 2876/7.10.2009 του Πρωθυπουργού Γ. Παπανδρέου το Υπουργείο Περιβάλλοντος, Χωροταξίας και Δημοσίων Έργων μετονομάστηκε σε Υπουργείο Περιβάλλοντος, Ενέργειας και Κλιματικής Αλλαγής και στις 5 Νοεμβρίου 2009 με το Π.Δ. 189/2009, μετά από πρόταση του ιδίου, υπήχθησαν σε αυτό υπηρεσίες σχετικές με την ενεργειακή πολιτική του πρώην Υπουργείου Ανάπτυξης (το οποίο στις 7 Οκτωβρίου 2009 με το Π.Δ. 185/2009, μετά από πρόταση του ιδίου, είχε συγχωνευθεί στο Υπουργείο Οικονομίας, Ανταγωνιστικότητας και Ναυτιλίας).
* Στις 27 Ιανουαρίου 2015 συστάθηκε το Υπουργείο Παραγωγικής Ανασυγκρότησης, Περιβάλλοντος και Ενέργειας έχοντας στις αρμοδιότητές του τους τομείς της αγροτικής ανάπτυξης, του περιβάλλοντος και της ενέργειας.
*Στις 22 Σεπτεμβρίου 2015, με Π.Δ. το Υπουργείο Παραγωγικής Ανασυγκρότησης, Περιβάλλοντος και Ενέργειας μετονομάστηκε σε Υπουργείο Περιβάλλοντος και Ενέργειας.

### Διατελέσαντες Υπουργοί

## Εξωτερικοί σύνδεσμοι
* ypeka.gr

*
Περιβάλλοντος, Ενέργειας και Κλιματικής Αλλαγής
Παναγιώτης Λαφαζάνης

Ο **Παναγιώτης Λαφαζάνης** (Κεφαλονιά, 28 Δεκεμβρίου 1951) είναι Έλληνας πολιτικός, ιδρυτής και επικεφαλής του Δημοκρατικού Κινήματος Εθνικής Απελευθέρωσης (ΔΗ.Κ.Ε.Α). Από τις 27 Ιανουαρίου 2015 έως τις 17 Ιουλίου 2015 υπήρξε υπουργός Παραγωγικής Ανασυγκρότησης, Περιβάλλοντος και Ενέργειας στην πρώτη κυβέρνηση του Αλέξη Τσίπρα.

## Βιογραφικά Στοιχεία
Γεννήθηκε το 1951 στην Κεφαλονιά και πέτυχε να εισαχθεί στο τμήμα μαθηματικών του Εθνικού και Καποδιστριακού Πανεπιστημίου Αθηνών δίχως να λάβει πτυχίο. Ήταν ηγετικό στέλεχος της Κομμουνιστικής Νεολαίας Ελλάδας και αργότερα μέλος του Πολιτικού Γραφείου της Κεντρικής Επιτροπής του Κομμουνιστικού Κόμματος Ελλάδος. Στο ΚΚΕ παρέμεινε μέχρι το 1991, ενώ το 1992 εντάχθηκε στον Συνασπισμό ως μέλος της πολιτικής του γραμματείας.

Πρώτη φορά εξελέγη βουλευτής του Ελληνικού Κοινοβουλίου στις εκλογές του 2000, στη Β΄ περιφέρεια του Πειραιά. Την κοινοβουλευτική περίοδο 2012-2014 ήταν ο κοινοβουλευτικός εκπρόσωπος του ΣΥΡΙΖΑ.

Μετά τις βουλευτικές εκλογές του Ιανουαρίου του 2015 ορίστηκε από τον Αλέξη Τσίπρα ως Υπουργός Παραγωγικής Ανασυγκρότησης, Περιβάλλοντος και Ενέργειας. Στις 17 Ιουλίου 2015 αντικαταστάθηκε από τον Πάνο Σκουρλέτη. Στις 21 Αυγούστου 2015 ήταν ένας από τους 25 βουλευτές του Συνασπισμού Ριζοσπαστικής Αριστεράς, που αποχώρησαν από αυτόν, διαφωνώντας και καταψηφίζοντας το 3ο Μνημόνιο και συνέστησαν νέα κοινοβουλευτική ομάδα με την ονομασία «Λαϊκή Ενότητα», της οποίας ορίστηκε επικεφαλής.

Πιστεύει ότι η Ελλάδα πρέπει να αντισταθεί στην εφαρμογή των μνημονίων και των μέτρων λιτότητας και να έρθει ακόμα και σε ρήξη με τις υπόλοιπες χώρες της Ευρωζώνης. Σύμφωνα με τις δημόσιες θέσεις του, είναι θετικός στην επιστροφή της Ελλάδας σε εθνικό νόμισμα.

Στις 2 Ιουνίου 2019, παραιτήθηκε από την ηγεσία της Λαϊκής Ενότητας. Στις βουλευτικές εκλογές του 2019 τοποθετήθηκε στην τελευταία τιμητική θέση του ψηφοδελτίου επικρατείας του κόμματος. Τον Ιανουάριο του 2023, ο Παναγιώτης Λαφαζάνης ίδρυσε το «Δημοκρατικό Κίνημα Εθνικής Απελευθέρωσης» (ΔΗ.Κ.Ε.Α).

## Παραπομπές


## Εξωτερικοί σύνδεσμοι

* iskra.gr

Κατηγορία:Έλληνες αρχηγοί κομμάτων
Κατηγορία:Βουλευτές εκλεγμένοι με τον Συνασπισμό
Κατηγορία:Βουλευτές εκλεγμένοι με τον ΣΥΡΙΖΑ
Κατηγορία:Βουλευτές Β΄ Πειραιά
Κατηγορία:Έλληνες υπουργοί Παραγωγικής Ανασυγκρότησης, Περιβάλλοντος και Ενέργειας
Κατηγορία:Έλληνες πολιτικοί του 21ου αιώνα
Σωτήρης Καρποδίνης

Ο **Σωτήρης Καρποδίνης** ( Ελευσίνα, 1928-2022) ήταν παλαίμαχος ποδοσφαιριστής και προπονητής ποδοσφαίρου.

Ξεκίνησε το ποδόσφαιρο στον Ατρόμητο Ελευσίνας. Στα δεκαεπτά του χρόνια ήταν ήδη ο βασικός αριστερός μέσος της ομάδας του Πανελευσινιακού. Αγωνίσθηκε στο σύλλογο αυτό επί μια 15ετία, έως το 1959 και στη συνέχεια φοίτησε για δυο χρόνια στη Σχολή Προπονητικής της Φλωρεντίας «Coverciano». Στη Σχολή δίδασκαν τότε οι προπονητές Φεράρι και Χ. Χερέρα, ενώ φοιτούσαν εκεί, μεταξύ άλλων, οι Τσέζαρε Μαλντίνι, Αλμπερτόζι κ.α. Το 1961 επέστρεψε στην Ελλάδα ως προπονητής και ανέλαβε τεχνικός στον Πανελευσινιακό, τον οποίο ανέβασε στη μεγάλη κατηγορία την ίδια χρονιά. Συνολικά στον Πανελευσινιακό εργάσθηκε επί 7 σεζόν. Σημαντικός σταθμός στην προπονητική του καριέρα υπήρξε και ο Παναιτωλικός, όπου δούλεψε τις περιόδους 1962-1963, 1963-1964, 1967-1968 και 1968-1969. Και τις τέσσερις αυτές χρονιές η ομάδα του Αγρινίου έπαιξε πρωταγωνιστικό ρόλο στη Β΄ Εθνική κατηγορία. Επίσης, εργάσθηκε επί μια τριετία στο Βύζαντα Μεγάρων (σε Α΄ και Β΄ Εθνική), στον Ατρόμητο Αθηνών, στην Καλλιθέα, στην Αναγέννηση Άρτας, στην Καρδίτσα και στην Κόρινθο (Α΄ Εθνική). Ακόμη στο Λεβαδειακό επί 5 έτη, σε Β΄ αλλά και Α΄ Εθνική.

Για την προσφορά του στην ομάδα του Παναιτωλικού τιμήθηκε από τους υπεύθυνους σε ειδική εκδήλωση που έλαβε χώρα στις 16 Μαρτίου του 2008.

## Παραπομπές


## Πηγές
* "Τιμήθηκε ο δάσκαλος του ποδοσφαίρου Σωτήρης Καρποδίνης"

Κατηγορία:Έλληνες ποδοσφαιριστές
Κατηγορία:Μέσοι ποδοσφαιριστές
Κατηγορία:Ποδοσφαιριστές Πανελευσινιακού
Κατηγορία:Έλληνες προπονητές ποδοσφαίρου
Κατηγορία:Προπονητές ποδοσφαίρου Πανελευσινιακού
Κατηγορία:Προπονητές ποδοσφαίρου Παναιτωλικού
Μάρσα Ματρούχ

μικρογραφία|Η Μάρσα Ματρούχ
Η **Μάρσα Ματρούχ** (*[[αραβικά]] :  مرسى مطروح*) είναι πόλη και λιμένας της Αιγύπτου στο Κυβερνείο Ματρούχ, στην ακτή της Μεσογείου Θάλασσας. Απέχει 240 χλμ. από την Αλεξάνδρεια, 222 χλμ. από την Σαλούμ και 490 χλμ. από το Κάιρο, και βρίσκεται στον κύριο αυτοκινητόδρομο από το Δέλτα του Νείλου στα λιβυκά σύνορα. Σύμφωνα με την απογραφή του 2005 έχει 68.339 κατοίκους .

## Ιστορία
Η πόλη κατοικείται από την αρχαιότητα. Κατά τη βασιλεία του Μεγάλου Αλεξάνδρου ονομαζόταν **Αμωνία**, στους Πτολεμαίους και τους Βυζαντινούς ήταν γνωστή σαν **Παραιτόνιον** (υπήρχε και Παραιτόριον στην Άνω Αίγυπτο). Το Παραιτόνιον ανήκε στη Μαρμαρίδα και στην αρχαία Λιβύη.

Διασώζονται ερείπια ναού του Ραμσή Β΄ και ερείπια των ρωμαϊκών λιμενικών εγκαταστάσεων. Κοντά στην πόλη υπάρχει ένα σπήλαιο, όπου ο Ρόμελ είχε εγκαταστήσει προσωρινό αρχηγείο. Υπάρχουν ένα Βρετανικό, ένα Ιταλικό κι ένα Γερμανικό κοιμητήριο από τον Β΄Παγκόσμιο Πόλεμο.

## Παραπομπές


## Εξωτερικοί σύνδεσμοι
* 

Κατηγορία:Πόλεις της Αιγύπτου
Κατηγορία:Πόλεις της Αρχαίας Αιγύπτου
Κατηγορία:Λιμένες της Αιγύπτου
Υπουργείο Οικονομίας, Υποδομών, Ναυτιλίας και Τουρισμού

Το **Υπουργείο Οικονομίας, Υποδομών, Ναυτιλίας και Τουρισμού** συστάθηκε στις 26 Ιανουαρίου 2015 από τη Κυβέρνηση Αλέξη Τσίπρα του Ιανουαρίου 2015 και στις 22 Σεπτεμβρίου 2015 μετονομάστηκε σε Υπουργείο Οικονομίας, Ανάπτυξης και Τουρισμού, με την αφαίρεση των αρμοδιοτήτων των σχετικών με τα θέματα της Ναυτιλίας και την σύσταση του Υπουργείου Ναυτιλίας και Νησιωτικής Πολιτικής.

Το Υπουργείο δημιουργήθηκε με την συγχώνευση τεσσάρων Υπουργείων: Υπουργείου Ανάπτυξης και Ανταγωνιστικότητας, Υπουργείου Ναυτιλίας και Αιγαίου,  Υπουργείου Τουρισμού και Υπουργείου Υποδομών Μεταφορών και Δικτύων. Παράλληλα η Γ.Γ Βιομηχανίας και οι αρμοδιότητες της, μεταφέρθηκαν από το Υπουργείο Ανάπτυξης και Ανταγωνιστικότητας στο νέο Υπουργείο Παραγωγικής Ανασυγκρότησης, Περιβάλλοντος και Ενέργειας.

## Γενικές & Ειδικές Γραμματείες Υπουργείου
*Γενική Γραμματεία Δημοσίων Επενδύσεων (ΕΣΠΑ)
*Γενική Γραμματεία Εμπορίου
*Γενική Γραμματεία Καταναλωτή
*Γενική Γραμματεία Στρατηγικών & Ιδιωτικών Επενδύσεων
*Ειδική Γραμματεία Συμπράξεων Δημοσίου και Ιδιωτικού Τομέα (ΕΓΣΔΙΤ)
*Γενική Γραμματεία Αιγαίου & Νησιωτικής Πολιτικής
*Γενική Γραμματεία Λιμένων, Λιμενικής Πολιτικής & Ναυτιλιακών Επενδύσεων
*Γενική Γραμματεία Μεταφορών
*Γενική Γραμματεία Τηλεπικοινωνιών και Ταχυδρομείων
*Γενική Γραμματεία Υποδομών
*Γενική Γραμματεία Τουρισμού
*Γενική Γραμματεία Τουριστικών Υποδομών και επενδύσεων

## Υπουργοί  Οικονομίας, Υποδομών, Ναυτιλίας και Τουρισμού (2015 )

## Παραπομπές


## Εξωτερικοί σύνδεσμοι
*Επίσημη ιστοσελίδα

Οικονομιας, Υποδομων, Ναυτιλιας και Τουρισμου
Κατηγορία:Ελληνική ναυτιλία
Κατηγορία:Πρώην υπουργεία της Ελλάδας
Αμπουσίρ (Λίμνη Μάριουτ)

Η **Αμπουσίρ** (*[[αραβικά]] :  مرسى مطروح*) είναι πόλη της Αιγύπτου ανάμεσα στην ακτή της Μεσογείου θάλασσας και της Λίμνης Μαρεώτιδος στο Δέλτα του Νείλου. Απέχει 48 χλμ από την Αλεξάνδρεια. Με το ίδιο όνομα, Αμπουσίρ, είναι σήμερα γνωστός ο αρχαιολογικός χώρος της Βουσίριδος.

Πλησίον της πόλης βρίσκονται τα ερείπια της ελληνιστικής πόλης Ταπόσιρις η μεγάλη. Από το 2009 υπάρχει η υποψία ότι εκεί βρίσκεται ο τάφος της Κλεοπάτρας και του Αντώνιου. Στην πόλη διασώζονται ερείπια αρχαίου ναού κι ένας τάφος που στολίζεται με αντίγραφο του Φάρου της Αλεξάνδρειας.

## Παραπομπές


## Εξωτερικοί σύνδεσμοι
* 

Κατηγορία:Πόλεις της Αιγύπτου
Κατηγορία:Πόλεις της Αρχαίας Αιγύπτου
Αγγελιδάκης

Το ελληνικό επώνυμο **Αγγελιδάκης** μπορεί να αναφέρεται σε κάποιο από τα παρακάτω πρόσωπα:

* Άγγελος Αγγελιδάκης, αξιωματικός του στρατού από τον Χάρακα Ηρακλείου, Νομάρχης Λασιθίου
* Γεώργιος Ι. Αγγελιδάκης (γενν. 1890), δικηγόρος και βουλευτής Ηρακλείου
* Ευθύμιος Αγγελιδάκης (1912 - 1988), ειρηνοδίκης και Δήμαρχος Επάνω Αρχανών (1974-75)
* Χαράλαμπος Αγγελιδάκης (περ. 1820 – 1900), οπλαρχηγός στην Κρητική Επανάσταση του 1866
Επιγένης (αποσαφήνιση)

Με το όνομα **Επιγένης** είναι γνωστά τα κάτωθι ιστορικά πρόσωπα της αρχαιότητας: 

* Επιγένης ο Σικυώνιος, ο πρώτος τραγικός ποιητής σύμφωνα με την Σούδα (6ος π.Χ. αι.).
* Επιγένης ο Αθηναίος, κωμικός ποιητής της μέσης κωμωδίας (4ος π.Χ. αι.).
* Επιγένης ο Κηφισιεύς, γιος του Αντιφώντος και μαθητής του Σωκράτους (4ος π.Χ. αι.).
* Επιγένης, γραμματικός και συγγραφέας μιας πραγματείας για την ορφική ποίηση(3ος π.Χ. αι.).
* Επιγένης ο Βυζάντιος, μαθηματικός και αστρολόγος (2ος π.Χ. αι.).

Επίσης:
* Επιγένης (κρατήρας), σεληνιακός κρατήρας. Το όνομά του αναφέρεται στον αρχαίο αστρονόμο (αστρολόγο) Επιγένη τον Βυζάντιο.
Hell (άλμπουμ)

Το **Hell** είναι το δωδέκατο άλμπουμ του αγγλικού χέβι μέταλ συγκροτήματος Venom, το οποίο κυκλοφόρησε στις 9 Ιουνίου του 2008 μέσω της δισκογραφικής εταιρίας "Spinefarm/Universal". Η ειδική έκδοση του άλμπουμ περιείχε τις ζωντανές εκτελέσεις των "*In League with Satan*" και "*Burn in Hell*".

Αυτός είναι ο πρώτος δίσκος των Venom με τον κιθαρίστα Τζον Στιούαρτ Ντίξον (La Rage), ο οποίος αντικατέστησε τον Μάικ Χίκι το 2007, ενώ ήταν και το τελευταίο με τον αδελφό του Κόνραντ Λαντ, Άντονι, στα τύμπανα.

## Λίστα Τραγουδιών
1. **Straight to Hell** *(Lant, Antton)* - 4:28
2. **The Power and the Glory** *(Lant, Antton)* - 5:09
3. **Hand of God** *(Lant, Antton)* - 4:35
4. **Fall from Grace** *(Lant, Antton)* - 3:29
5. **Hell** *(Lant, Antton)* - 5:08
6. **Evil Perfection** *(Lant, Antton)* - 3:36
7. **Stab U in the Back** *(Lant, Antton)* - 4:33
8. **Armageddon** *(Lant, Antton)* - 3:28
9. **Kill the Music** *(Lant, Antton)* - 3:15
10. **Evilution Devilution** *(Lant, Antton)* - 4:29
11. **Blood Sky** *(Lant, Antton)* - 5:13
12. **USA for Satan** *(Lant, Antton)* - 4:51
13. **Dirge/The Awakening** *(Lant, Antton)* - 3:30

## Μέλη των Venom
Το "*Hell*" ηχογραφήθηκε από τους εξής μουσικούς:
* **[[Κόνραντ Λαντ|Cronos]]** - φωνητικά, μπάσο
* **La Rage** - κιθάρα
* **Antton** - τύμπανα

## Πηγές
* Hell - Venom | Songs, Reviews, Credits, Awards | AllMusic
* Venom - Hell - Encyclopaedia Metallum: The Metal Archives
* Venom - Hell (album review) | Sputnikmusic

Κατηγορία:Δισκογραφία των Venom
Κατηγορία:Άλμπουμ του 2008
Επιγένης ο Αθηναίος

Ο **Επιγένης ο Αθηναίος** ήταν ποιητής της μέσης κωμωδίας.
Διασώθηκαν οι τίτλοι κάποιων έργων του *(Αργυρίου αφανισμός, Βακχεία, Ηρωίνη, Μνημάτιον, Ποντικός)* και ελάχιστα αποσπάσματα από τον Αθήναιο και από τον Πολυδεύκη.

## Παραπομπές


Κατηγορία:Αρχαίοι Έλληνες συγγραφείς
Κατηγορία:Αρχαίοι Έλληνες ποιητές
Κατηγορία:Αρχαίοι Έλληνες κωμικοί ποιητές
Κατηγορία:Αρχαίοι Αθηναίοι
Κατηγορία:Ποιητές Μέσης Κωμωδίας